Јевгениј Александрович Родионов (23. мај 1977 — 23. мај 1996) био је војник у граничним трупама оружаних снага Руске Федерације. У Првом чеченском рату он и неколико његових сабораца бивају заробљени од стране непријатеља. Годину дана су лежали у заробљеништву током ког су их подвргавали тешком мучењу. Пред Јевгенија су ставили избор – да пређе на ислам или ће га убити, али он је чврсто одабрао да задржи веру и погине. Због тога је убијен на зверски начин, одсецањем главе. За многе Евгени је постао симбол храбрости, истрајности, части и вере. Постхумно је награђен Орденом за храброст (рус. "Орден Мужества").